《送邢清臣赴左选》
宋代·刘弇

泊舟梅林浦，解缆墨潭湾。层波日日生，双桨那得閒。

庞眉青翰客，相与春风还。江梅吹欲尽，江柳未胜攀。

无以持赠君，对君成强颜。官况斩新好，晚步非间关。

直北清梦多，半落夷门山。慇勤尺素语，毋为鱼鸿悭。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。